L 101/22 Euroopa Liidu Teataja 21.4.2009 KOMISJONI OTSUS, 20. aprill 2009, millega luuakse Euroopa GNSSi süsteemide julgeoleku eksperdirühm (EMPs kohaldatav tekst) (2009/334/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut ning arvestades järgmist: Euroopa Parlamendi ja nõukogu 9. juuli 2008. aasta määrusega (EÜ) nr 683/2008 Euroopa satelliitnavigat- siooni programmide (EGNOS ja Galileo) rakendamise jätkamise kohta (*) on põhjalikult muudetud kõnealuse kahe programmi juhtimise ja rahastamise skeemi. Määruse (EÜ) nr 683/2008 artikli 13 lõike 1 kohaselt haldab komisjon kõiki süsteemide julgeolekuga seondu- vaid küsimusi, võttes nõuetekohaselt arvesse vajadust järelevalve ja julgeolekunõuete programmide integreeri- mise järele. Kõnealuse artikli lõike 2 kohaselt võtab komisjon vastu rakendusmeetmed, milles sätestatakse peamised tehnilised nõuded süsteemi julgeoleku tagamise tehnoloogiatele juurdepääsu kontrollimise ja nende käit- lemise kohta. Lõikega 3 on ette nähtud, et komisjon tagab omalt poolt lõikes 2 osutatud meetmete järgimi- seks vajalike toimingute läbiviimise, samuti selle, et täide- takse kõiki süsteemide julgeolekuga seotud täiendavaid nõudeid, võttes täiel määral arvesse eksperdinõuandeid. Lisaks sellele on määruse (EÜ) nr 683/2008 artikliga 23 tunnistatud alates 25. juulist 2009 kehtetuks nõukogu 21. mai 2002. aasta määruse (EÜ) nr 876/2002 (millega luuakse ühisettevõte Galileo)(?) artikkel 7. Kõnealuse artikliga oli ette nähtud, et Galileo süsteemiga seonduvate julgeolekuküsimustega tegelemiseks moodustatakse julge- olekunõukogu. Komisjonil on vaja liikmesriikide ekspertide abi, et täita talle määruse (EÜ) nr 683/2008 artikli 13 eespool osutatud sätetega pandud ülesanded ja võtta alates (!) ELT L 196, 24.7.2008, lk 1. (2) EÜT L 138, 28.5.2002, lk 1. 25. juulist 2009 enda kanda kohustused, mis kuni nime- tatud kuupäevani olid usaldatud määruse (EÜ) nr 876/2002 artikli 7 kohaselt asutatud julgeolekunõuko- gule. Määruse (EÜ) nr 683/2008 vastuvõtmise puhul tegi komisjon muu hulgas avalduse, milles ta teatas oma kavatsusest asutada liikmesriikide esindajatest koosnev eksperdirühm, et viia ellu määruse artikli 13 lõikes 1 osutatud sätted ja uurida süsteemide turvalisusega seotud küsimusi. Avalduses on täpsustatud, et komisjon tagab, et eksper- dirühma kuulub üks esindaja igast Euroopa Liidu liikmes- riigist ja komisjoni esindaja, kes on ühtlasi ka eksperdi- rühma esimees, ning et eksperdirühm võtab vastu oma kodukorra, milles on muu hulgas ette nähtud arvamuste vastuvõtmine konsensusega ning ekspertide kohustus tõstatada mis tahes küsimused, mis on seotud süsteemide julgeolekuga. Avalduses võttis komisjon ka kohustuse võtta oma päde- vuste piires täielikult arvesse eksperdirühma seisukohti ja eksperdirühmaga konsulteerida, eelkõige enne määruse (EÜ) nr 683/2008 artikliga 13 ette nähtud turvasüstee- midega seotud peamiste nõudmiste kindlaksmääramist. Samas avalduses leidis komisjon, et ühest küljest peaksid kodukorras sätestatud tingimustel osalema eksperdirühma tegevuses vaatlejatena Euroopa GNSSi Järelevalveameti, Euroopa Kosmoseagentuuri ja Euroopa Liidu Nõukogu peasekretäri / ühise välis- ja julgeolekupoliitika kõrge esindaja esindajad ning teisest küljest tuleks Euroopa Ühenduse sõlmitud lepingutes näha ette kolmandate riikide esindajate osalemine eksperdirühma töös kodu- korras sätestatud tingimustel.